கேள்வி: ஒருங்கிணைந்த நுழைவுத் தேர்வு என்பது என்ன?
பதில்: ஒருங்கிணைந்த நுழைவுத் தேர்வு (Joint Entrance Examination சுருக்கமாக ஜே இ இ JEE ) என்பது இந்தியா உள்ள பல்வேறு பொறியியல் கல்லூரிகளில் சேர்வதற்காக நடத்தப்படும் பொறியியல் நுழைவுத் தேர்வாகும். இது ஒருங்கிணைந்த நுழைவுத் தேர்வு -முதன்மை மற்றும் ஒருங்கிணைந்த நுழைவுத் தேர்வு - மேல் நிலை ஆகிய இரு முறைகளில் நடத்தப்படுகிறது. .ஒருங்கிணைந்த இருக்கை ஒதுக்கீடு ஆணையம் (JoSAA) மொத்தம் 23 இந்திய தொழில்நுட்பக் கழகங்கள், 31 தேசிய தொழினுட்பக் கழகங்கள், 25 இந்திய தகவல் தொழில்நுட்பக் கழகங்கள் மற்றும் பிற அரசு நிதியுதவி பெறும் தொழினுட்பக் கழகங்களில் பயில்வதற்கான ஒருங்கிணைந்த நுழைவுத் தேர்வினை நடத்துகிறது. ஒருங்கிணைந்த நுழைவுத் தேர்வு -முதன்மை மற்றும் ஒருங்கிணைந்த நுழைவுத் தேர்வு - மேல் நிலை ஆகிய தேர்வுகளில் பெரும் மதிப்பெண்களின் அடிப்படையில் சேர்க்கை நடைபெறுகிறது. இந்திய அறிவியல் கல்வி மற்றும் ஆராய்ச்சி கழகங்கள் (IISERs), இந்திய பெட்ரோலியம் மற்றும் எரிசக்தி நிறுவனம் (IIPE), ராஜீவ் காந்தி தொழினுட்ப பெட்ரோலிய நிறுவனம், இந்திய விண்வெளி தொழில்நுட்ப கழகம், திருவனந்தபுரம் (IISERs),இந்திய அறிவியல் நிறுவனம் போன்ற சில நிறுவனங்கள் , இதன் மேல்நிலைத் தேர்வில் பெறும் மதிப்பெண்கள் அடிப்படையில் மாணவர்களின் சேர்க்கையினை மேற்கொள்கிறது. இந்திய தொழினுட்பக் கழகத்தில் சேர்க்கை பெற்ற பின்னர் ஜே இ இ தேர்வினை எழுத இயலாது.
கேள்வி: ஒருங்கிணைந்த நுழைவுத் தேர்வு - ஜேஇஇ-முதன்மை குறித்து விரிவாக சொல்லுங்கள்.
பதில்: முதன்மைக் கட்டுரை:ஒருங்கிணைந்த நுழைவுத் தேர்வு -முதன்மை முதன்மைத் தேர்வினை தேசியத் தேர்வு முகமை (NTA) நடத்துகிறது. தாள்-I மற்றும் தாள்-II என இரண்டு தாள்களைக் கொண்டுள்ளது. தேர்வர்கள் இவற்றில் ஏதேனும் ஒன்றை அல்லது இரண்டையும் தேர்வு செய்யலாம். இரண்டு தாள்களிலும் பலதேர்வுக் கேள்விகள் வகையிலான கேள்விகள் உள்ளன. தாள்-I BE/B.Tech படிப்புகளுக்கான சேர்க்கைக்கானது மற்றும் கணினி அடிப்படையிலான தேர்வு முறையில் நடத்தப்படுகிறது. தாள்-II என்பது B.Arch மற்றும் B.Planning படிப்புகளில் சேர்வதற்கானது மற்றும் டிராயிங் டெஸ்ட் தவிர கணினி அடிப்படையிலான தேர்வு முறையில் நடத்தப்படும், டிராயிங் டெஸ்ட் பேனா மற்றும் காகித முறை அல்லது இணையவழி இல்லாத முறையில் நடத்தப்படும் . சனவரி 2020 முதல், இளம் அறிவியல் திட்டமிடல் படிப்புகளுக்குத் தனியாக தாள்-III அறிமுகப்படுத்தப்படுகிறது.